तंबाकू सेवन पर 34 के चालान, ~4590 जुर्माना वसूला
भास्कर संवाददाता | कपूरथला/फगवाड़ा
सार्वजनिकस्थानों पर प्रतिबंधित तंबाकू की बिक्री रोकने के लिए और तंबाकूनोशी पर रोक लगाने के उद्देश्य से जिला स्वास्थ्य अधिकारी डा. कुलजीत सिंह और जिला खाद्य विभाग की टीम ने संयुक्त रूप से छापेमारी करते कुल 34 चालान काट 4590 रुपए जुर्माना वसूला। छापेमारी में लगभग 5 हजार रुपए के प्रतिबंधित तंबाकू, गुटखा और खुली सिगरेट को कब्जे में लेकर नष्ट किया।
गौरतलब है कि प्रदेश में तंबाकूनोशी पर पूरी तरह रोकने के लक्ष्य से कपूरथला के सिविल सर्जन डा. हरप्रीत सिंह काहलों के दिशा-निर्देश पर जिले में टीमें सक्रिय की हुई है जो सार्वजनिक स्थानों पर छापेमारी कर रही है। इसी क्रम में जिला स्वास्थ्य अधिकारी डा. कुलजीत सिंह जिला खाद्य विभाग के एसएफओ रोबिन कुमार की टीम ने मंगलवार को फगवाड़ा और कपूरथला में कई स्थानों पर छापेमारी की है। इसमें फगवाड़ा में तंबाकू बेचने वालों और खुली सिगरेट की बिक्री इनडायरेक्ट मशहूरी करने के 19 चालान काटे हैं। इस दौरान सार्वजनिक स्थानों पर तंबाकूनोशी करने वाले लोगों के चालान काटे गए। डॉ. कुलजीत सिंह ने बताया कि इससे पहले छापेमारी में 13 चालान काटे गए थे। और इनसे क्रमश 2940 और 1650 रुपए जुर्माने के तौर पर वसूल किए गए। स्वास्थ्य विभाग जिला खाद्य विभाग की टीम ने खोखों और दुकानों से सैकड़ों रुपए का गुटका, तंबाकू, जर्दा, चैनी खैनी, खुली सिगरेट आदि का समान जब्त किया गया। इस छापेमारी में इस टीम के साथ जोनल तंबाकू कंसल्टेंट मिस रुपिंदर कौर भी शामिल थी।
सिविल सर्जन डा. काहलों ने भास्कर से विशेष बातचीत में कहा जिले में सार्वजनिक स्थानों पर तंबाकूनोशी करने की आज्ञा नहीं दी जाएगी। शैक्षणिक धार्मिक संस्थान और सरकारी कार्यालयों के पास तंबाकू सेवन करने की मनाही है। स्वास्थ्य विभाग जिला खाद्य विभाग की टीम ने संयुक्त छापेमारी में जब्त किए करीब 5 हजार रुपए के तंबाकू उत्पाद नष्ट किए। इस मौके पर सहायक सिविल सर्जन डा. रमेश कुमारी बंगा, एसएफओ रोबिन कुमार, जिला मास मीडिया अधिकारी प्रगट सिंह, सुपरिंटेंडेंट राम अवतार, डिप्टी मास मीडिया अधिकारी परमजीत कौर, जिला खाद्य विभाग से एसएफओ रोबिन कुमार, एसएफओ सतनाम सिंह, संदीप खन्ना, राम सिंह शामिल थे।
टीम ने संयुक्त छापेमारी में जब्त किए तंबाकू उत्पादों को नष्ट कर दिया।
hin_Deva bho_Deva hin_Deva hin_Deva hin_Deva hin_Deva